Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 708

(1) A Bizottság és a Tanács évente megvizsgálja a kiviteli támogatásoknak és a behozatalra alkalmazott különleges díjaknak a frank-övezetben hatályban lévő rendszerét. E vizsgálat alkalmával a francia kormány ismerteti az ilyen támogatások csökkentésére és ésszerűsítésére irányuló intézkedésekre vonatkozó javaslatait. Tájékoztatja továbbá a Tanácsot és a Bizottságot bármely, a további liberalizáció következtében általa bevezetni szándékozott újabb díjról, illetve a támogatások és díjak bármely olyan kiigazításáról, amelyet az 1957. január 1-jén hatályos legmagasabb díjtételek korlátain belül végre kíván hajtani. A különböző intézkedéseket az említett intézményekben megvitathatják.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes